Departmanu za komunikologiju i novinarstvo

Nastavno-naučnom veću Filozofskog fakulteta u Nišu

**Predmet: izveštaj sa studijskog boravka u inostranstvu**

Odlukom Nastavno-naučnog Veća Filozofskog fakulteta u Nišu, odobreno je odsustvo u trajanju od 9. maja do 15. maja 2017. godine dr Dragani Pavlović i Nevenu Obradoviću radi studijskog boravka u Pragu i Brnu, u okviru projekta „Debunking misinformation“. Projekat je organizovala novinarska škola iz Srbije u saradnji sa organizacijom „Tranzitions“ iz Češke.

Prva dva dana projekta smo proveli u Pragu, gde nam je predavanja držala Julia Bayer, novinarka zaposlena u Deutsche Welle. Kroz radionice nas je upoznala sa alatima na internetu koji se mogu koristiti za verifikaciju informacija – tekstova, fotografija i video zapisa. Ove radionice su nam bile od izuzetne koristi jer se tom problematikom bavimo u okviru predmeta Novi Mediji. Po povratku smo na prvom sledećem predavanju i vežbama pokazali studentima sve servise sa kojima smo se upoznali i dobili smo zaista pozitivnu povratnu reakcuju.

Drugi deo projekta smo proveli u Brnu gde smo zajedno sa studentima novinarstva na Univerzitetu u Brnu primenjivali alate i pripremalil vest za objavljivanje u online medijima. Radionice su se pokazale izuzetno korisnim, jer smo imali priliku da utvrdimo naučeno i tokom rada se susretnemo sa konkretnim problemima koje smo rešavali uz pomoć predavača.

Ovo putovanje nije kraj projekta – drugi deo će biti održan početkom oktobra u Novom Sadu, gde će svi učenici biti u ulozi trenera u obuci koja će biti organizovana za studente Univerziteta u Nišu i studente Univerziteta u Novom Sadu.

U Nišu, 13.06.2017. Prof. dr Dragana Pavlović

Neven Obradović